**Pārvaldes uzdevuma deleģēšanas līgums**

**Mārupes novada pašvaldības līguma reģistrācijas Nr.1/4-5/1-2024**

**Jūrmalas pašvaldības policijas līguma reģistrācijas Nr.1-23/24-1**

Jūrmalā,

*Līguma parakstīšanas datums ir pēdējā pievienotā*

*droša elektroniskā paraksta un tā laika zīmoga datums*

**Mārupes novada pašvaldība**, reģistrācijas Nr. 90000012827, juridiskā adrese Daugavas ielā 29, Mārupē, Mārupes novadā, LV-2167 (turpmāk – Pašvaldība), kuru uz Mārupes novada pašvaldības domes saistošo noteikumu Nr. 7/2023 “Mārupes novada pašvaldības nolikums” 19.1.apakšpunkta pamata pārstāv Pašvaldības domes priekšsēdētāja vietnieks Valdis Kārkliņš, no vienas puses, un

**Jūrmalas pašvaldības policija**,reģistrācijas Nr. 90000056554, juridiskā adrese Dubultu prospekts 2, Jūrmalā, LV-2015 (turpmāk – Pilnvarotā persona), kuru uz Jūrmalas pilsētas domes 2021. gada 29. jūlija nolikuma Nr. 10 „Jūrmalas pašvaldības policijas nolikums” pamata pārstāv Jūrmalas pašvaldības policijas priekšnieks Uldis Bēniņš, no otras puses, turpmāk katrs atsevišķi vai abi kopā saukti arī Puse/-es, pamatojoties uz Valsts pārvaldes iekārtas likuma 40. panta pirmo un trešo daļu, 41. panta pirmo daļu, 43. panta otro daļu, 45. panta otro daļu, 46. pantu, Pašvaldību likuma 4. panta pirmās daļa 14. punktu, 7. pantu, 10. panta pirmās daļas 19. punktu, Pašvaldības domes 2024. gada 29. maija lēmumu Nr. 52 “Par pārvaldes uzdevuma deleģēšanas līguma noslēgšanu ar Jūrmalas pašvaldības policiju” (protokols Nr.10) un Jūrmalas domes 2024. gada 27.jūnija lēmumu Nr.321 “Par pārvaldes uzdevuma deleģēšanas līguma noslēgšanu ar Mārupes novada pašvaldību par sabiedriskās kārtības un drošības nodrošināšanu Mārupes novada valdījumā esošajā Lielupes akvatorijas daļā” (protokols Nr.9),

ievērojot, ka:

Pašvaldībai ir pienākums pildīt savas autonomās funkcijas, tostarp, Pašvaldību likuma 4. panta pirmās daļas 14. punktā noteikto pašvaldības autonomo funkciju – piedalīties sabiedriskās kārtības un drošības nodrošināšanā;

Pašvaldībai ir pienākums organizēt likumā noteikto autonomo funkciju izpildi, lemt par kārtību, kādā izpildāmas autonomās funkcijas, kā arī tiesības deleģēt atsevišķus valsts pārvaldes uzdevumus, kuru izpilde ietilpst Pašvaldības kompetencē;

Pašvaldībai ir nepieciešams nodrošināt sabiedrisko kārtību un drošību Pašvaldības īpašumā esošajā Lielupes akvatorija daļā;

Pašvaldības funkcijā ietilpstošā pārvaldes uzdevuma deleģēšanas mērķis ir nodrošināt kvalitatīvu, stabilu un efektīvu Pašvaldības autonomās funkcijas izpildi saistībā ar sabiedriskās kārtības un drošības nodrošināšanu Pašvaldības valdījumā esošajā Lielupes akvatorija daļā un to, ka minēto pārvaldes uzdevumu Pilnvarotā persona var veikt efektīvāk, jo tās rīcībā ir attiecīgs materiāltehniskais nodrošinājums, iepriekš minēto mērķu sasniegšanai ir nepieciešams skaidri definēt Pušu tiesības un pienākumus;

noslēdz šādu pārvaldes uzdevuma deleģēšanas līgumu (turpmāk – Līgums).

**1. Līguma priekšmets**

1.1. Pašvaldība deleģē Pilnvarotajai personai un Pilnvarotā persona apņemas nodrošināt no Pašvaldību likuma 4. panta pirmās daļas 14. punktā noteiktās pašvaldības autonomās funkcijas izrietošu pārvaldes uzdevumu – nodrošināt sabiedrisko kārtību un drošību Pašvaldības valdījumā esošajā Lielupes akvatorija daļā (turpmāk – Uzdevums).

1.2. Pilnvarotā personanodrošina Uzdevuma izpildi divas reizes nedēļā, līdz trīs stundām dienā (darbdienā un vienā no nedēļas brīvdienām), laikā no plkst. 06:00 līdz plkst. 22:00, veicot patrulēšanu ar operatīvajam statusam atbilstoši trafarētu motorizēto peldlīdzekli, divu Jūrmalas pašvaldības policijas darbinieku sastāvā.

1.3. Pilnvarotajai personai nav tiesību Uzdevumu deleģēt citām personām.

1.4. Pilnvarotā persona, parakstot Līgumu, apliecina, ka tās rīcībā ir atbilstoša materiāli tehniskā bāze un darbaspēka resursi Uzdevuma izpildei.

**2. Pušu saistības un atbildība**

2.1. Pilnvarotā persona, veic Uzdevuma izpildi augstā profesionālā līmenī, ievērojot normatīvo aktu prasības un labas pārvaldības principu.

2.2. Pilnvarotā persona Uzdevuma izpildes ietvaros nodrošina Jūrlietu pārvaldes un jūras drošības likuma 82. panta trešajā daļā un Zvejniecības likuma 19. panta piektajā un sestajā daļā un 31. pantā noteikto uzdevumu izpildi.

2.3. Pilnvarotā persona apņemas Līgumā noteiktajā kārtībā un termiņā iesniegt Pašvaldībai atskaiti (Līguma pielikums Nr. 2 “Atskaite”).

2.4. Pilnvarotā persona nodrošina pastāvīgu un nepārtrauktu Uzdevuma izpildi, Līgumā noteiktajā apjomā, izņemot nepārvaramas varas gadījumos. Par nepārvaramu varu šī Līguma izpratnē tiek uzskatīts jebkurš notikums, kurš nav atkarīgs no Pušu gribas, tiešu atsaucas uz šī Līguma izpildi, un kuru nevarēja paredzēt Līguma slēgšanas brīdī.

2.5. Pilnvarotā persona, normatīvajos aktos noteiktajos termiņos un kārtībā, ir tiesīga prasīt no Pašvaldības un bez maksas saņemt Uzdevuma izpildes nodrošināšanai nepieciešamo informāciju.

2.6. Ja Pilnvarotā persona objektīvu iemeslu dēļ nespēj nodrošināt pienācīgu un savlaicīgu Uzdevuma izpildi atbilstoši Līguma nosacījumiem, Pilnvarotā persona ne vēlāk kā trīs dienu laikā par to rakstiski informē Pašvaldību, kura vienpusējā kārtībā ir tiesīga uz laiku apturēt ar šo Līgumu deleģētā Uzdevuma izpildi, nosūtot attiecīgu paziņojumu Pilnvarotajai personai.

2.7. Pašvaldība apņemas sniegt Pilnvarotajai personai visu nepieciešamo Pašvaldības rīcībā esošo informāciju, kas attiecas uz Līguma izpildi.

2.9. Pašvaldība ir tiesīga prasīt un saņemt jebkādu informāciju no Pilnvarotās personas saistībā ar Uzdevuma izpildi.

2.10. Pašvaldībai ir tiesības reizi mēnesī pieprasīt Pilnvarotajai personai iesniegt rakstveidā sagatavotu atskati par Uzdevuma izpildi iepriekšējā pārskata periodā, tajā skaitā par Pašvaldības finansējuma izlietojumu Uzdevuma izpildei.

2.11. Pašvaldība apņemas nodrošināt savlaicīgu finansējuma piešķiršanu Uzdevuma izpildei apmērā un kārtībā.

2.12. Pilnvarotās personas pienākums atlīdzināt Pašvaldībai visus zaudējumus, kas radušies Pilnvarotajai personai neizpildot vai pienācīgi nepildot Uzdevumu.

2.13. Pašvaldība ir atbildīga par deleģēta Uzdevuma īstenošanu kopumā.

**3. Līguma darbības termiņš, grozīšana un izbeigšana**

3.1. Līgums stājas spēkā pēc pēdējā droša elektroniskā paraksta un laika zīmoga pievienošanas un ir spēkā līdz Pušu saistību izpildei vai tā izbeigšanai Līgumā noteiktajā kārtībā.

3.2. Līguma darbības termiņš ir viens gads.

3.3. Līgums var tikt grozīts Pusēm vienojoties, ja grozījumi Līgumā ir apstiprināti ar Pašvaldības domes lēmumu un Jūrmalas domes lēmumu. Līguma papildinājumi, labojumi un grozījumi ir neatņemama Līguma sastāvdaļa, ja tie noformēti rakstveidā un ir abu Pušu parakstīti.

3.4. Katra Puse var vienpusēji uzteikt Līgumu pirms termiņa, rakstveidā brīdinot par to otru Pusi vienu mēnesi iepriekš, ja pastāv svarīgs iemesls, kas neļauj turpināt Līguma saistību izpildi, tai skaitā, ja vairs nepastāv tā noslēgšanas pamatnoteikumi.

3.5. Pašvaldība ir tiesīga vienpusēji izbeigt Līgumu 15 (piecpadsmit) dienas iepriekš par to rakstveidā brīdinot Pilnvaroto personu, ja:

3.5.1. Pilnvarotā persona kavē jebkuru no Līguma izpildes termiņiem vairāk kā 30 (trīsdesmit) dienas un šo kavējumu nepārtrauc pēc Pašvaldības brīdinājuma;

3.5.2. Pilnvarotā persona pārkāpj normatīvos aktus;

3.5.3. Pilnvarotā persona pārkāpj vai nepilda, tai skaitā nepienācīgi pilda ar Līgumu uzņemtās saistības.

3.6. Pilnvarotā persona ir tiesīga vienpusēji izbeigt Līgumu 15 (piecpadsmit) dienas iepriekš par to rakstveidā brīdinot Pašvaldību, ja Pašvaldība ir pieļāvusi Līgumā noteikto termiņu kavējumu vairāk kā 30 (trīsdesmit) dienas un šo kavējumu nepārtrauc pēc Pilnvarotās personas brīdinājuma, apzināti un nepamatoti kavē Pilnvarotajai personai pildīt Līgumā pielīgtās saistības un īstenot Līgumā piešķirtās tiesības.

3.7. Līguma izbeigšanas gadījumā Puses veic savstarpējos norēķinus Līgumā noteiktajā kārtībā un termiņā.

1. **Uzdevuma izpildes kvalitātes novērtējuma kritēriji**
   1. Uzdevuma izpildes kvalitāti Pašvaldība novērtē pēc šādiem kritērijiem:
      1. Uzdevuma izpildes atbilstība normatīvo aktu prasībām;
      2. Pašvaldības piešķirtā finansējuma izlietošanas atbilstība Līguma mērķim;
      3. informācijas pieejamība par Uzdevuma izpildes nodrošināšanu;
      4. iesniegto atskaišu par Uzdevuma izpildi saturs un kvalitāte.
   2. Uzdevuma izpildes kvalitāte tiek vērtēta ne retāk kā vienu reizi Līguma darbības periodā.
   3. Ja Pašvaldība, izvērtējot Pilnvarotās personas darbību, ir konstatējusi, ka Pilnvarotā persona nav īstenojusi Uzdevumu Līgumā noteiktajā apmērā un kārtībā, Pašvaldība ne vēlāk kā 10 (desmit) darba dienu laikā no konstatācijas brīža, rakstiski informē Pilnvaroto personu, iesniedzot pretenziju, uzdodot Pilnvarotajai personai sniegt paskaidrojumu un novērst konstatētos trūkumus.
2. **Savstarpējo norēķinu, finanšu piešķiršanas un regulāro pārskatu iesniegšanas kārtība**

5.1. Uzdevuma izpildes finansējumu nodrošina Pašvaldība saskaņā ar Līguma pielikumu Nr. 1 “Uzdevumu ietvaros sniedzamo pakalpojumu izmaksas”.

5.2. Pilnvarotā persona racionāli un lietderīgi izmanto Uzdevuma izpildes laikā iegūto Pašvaldības piešķirto finansējumu Uzdevuma izpildes nodrošināšanai.

5.3. Pašvaldība, pamatojoties uz Pilnvarotās personas iesniegto atskaiti par faktisko Uzdevuma izpildi iepriekšējā mēnesī un rēķinu, izmaksā finansējumu Jūrmalas valstspilsētas pašvaldībai par Uzdevuma izpildi, saskaņā ar Līguma pielikumu Nr. 1 “Uzdevumu ietvaros sniedzamo pakalpojumu izmaksas” un tajā norādītajiem rekvizītiem.

5.4. Līguma 5.3. apakšpunktā minēto atskaiti par faktisko Uzdevuma izpildi iepriekšējā mēnesī un rēķinu, Pilnvarotā persona Pašvaldībai iesniedz līdz katra nākamā mēneša 15.datumam, nosūtot elektroniskā veidā uz e-pastu: [gramatvediba@marupe.lv](mailto:gramatvediba@marupe.lv) .

5.5. Pašvaldība piecu darba dienu laikā no Pilnvarotās personas iesniegtās atskaites un rēķina saņemšanas veic to atbilstības izvērtēšanu Līgumam. Ja Pašvaldība konstatē neatbilstību Līgumam, Pašvaldība informē par to Pilnvaroto personu, nosūtot elektronisku vēstuli Līguma 7.3. apakšpunktā minētajam Pilnvarotās personas kontaktpersonai.

5.6. Pilnvarotajai personai ir pienākums piecu darba dienu laikā veikt labojumus un iesniegt atkārtoti Līgumam atbilstošu atskaiti un rēķinu.

5.7. Puses vienojas, ka rēķina apmaksas termiņu skaita no dienas, kad Pilnvarotā persona ir iesniegusi Pašvaldībai Līgumam atbilstošu atskaiti un rēķinu. Rēķina apmaksas termiņš:

5.7.1. pirmreizēji iesniegtā rēķina apmaksas termiņš ir 15 (piecpadsmit) darba dienu laikā no dienas, kad Pilnvarotā persona iesniegusi Pašvaldībai rēķinu;

5.7.2. precizētā iesniegtā rēķina apmaksas termiņš ir 10 (desmit) darba dienu laikā no dienas, kad Pilnvarotā persona iesniegusi Pašvaldībai rēķinu.

1. **Pilnvarotās personas darbības uzraudzība**

6.1. Pilnvarotā persona attiecība uz Uzdevuma izpildi atrodas Pašvaldības padotībā.

6.2. Pilnvarotā persona nodrošina deleģētā Uzdevuma izpildes pilnīgu un efektīvu pārraudzību un kvalitātes analīzi.

6.3. Pašvaldība ir tiesīga:

6.3.1. pieprasīt informāciju no Pilnvarotās personas par Uzdevuma izpildi;

6.3.2. apkopot un pārbaudīt Pilnvarotās personas iesniegtās atskaites;

6.3.3. veikt Uzdevuma izpildes kontroli un novērtēt tā izpildes kvalitāti;

6.3.4. īstenot citas tiesības un pienākumus, kas atbilst Pašvaldības kompetencei un nepieciešami Līguma pienācīgai izpildei.

6.4. Konstatējot izpildes kvalitātes neatbilstības Uzdevuma izpildē, Pašvaldība dod rakstiskus norādījumus Pilnvarotajai personai, kā arī nosaka termiņus trūkumu novēršanai.

6.5. Lai pārliecinātos par Uzdevuma izpildes atbilstību Līgumam un normatīvo aktu prasībām, Pašvaldība ir tiesīga pēc saviem ieskatiem pieaicināt ekspertus vai citus speciālistus.

**7. Citi noteikumi**

7.1. Visi strīdi un nesaskaņas, kas rodas starp Pusēm, tiek risinātas sarunu ceļā, ja vienošanās netiek panākta, strīds nododams izskatīšanai Administratīvajai rajona tiesā saskaņā ar Administratīvā procesa likumu.

7.2. Kontaktpersona, kura Pašvaldības interesēs veic Uzdevuma izpildes uzraudzību: Juris Jēkabsons (e-pasts: juris.jekabsons@marupe.lv, kontakttālrunis: 67933400).

7.3. Kontaktpersona, kura Pilnvarotās personas interesēs veic Uzdevuma izpildes uzraudzību: Uldis Bēniņš (e-pasts: uldis.benins@jurmala.lv, kontakttālrunis: 67767544).

7.4. Mainoties kontaktpersonām, kuras veic Uzdevuma izpildes uzraudzību, Pušu rekvizītiem, bankas kontiem vai citai būtiskai informācijai, kas var ietekmēt Uzdevuma izpildi, Puses par to rakstveidā viena otru informē trīs darba dienu laikā.

7.5. Kādam no Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos noteikumos. Šādā gadījumā Pusēm ir pienākums piemērot Līgumu atbilstoši normatīvajiem aktiem.

7.6. Līgums ar pielikumiem, kuri ir Līguma neatņemamas sastāvdaļas, sagatavots uz septiņām lapām, un parakstīts ar drošu elektronisko parakstu.

**8. Pušu rekvizīti**

|  |  |
| --- | --- |
| **Pašvaldība**  **Mārupes novada pašvaldība**  Reģ.Nr. 90000012827  Daugavas iela 29, Mārupe  Mārupes novads, LV-2167  Konta Nr. LV69UNLA0003011130405  Banka: A/S “SEB banka”  Kods: UNLALV2X  (paraksts\*)  Valdis Kārkliņš | **Pilnvarotā persona**  **Jūrmalas pašvaldības policija**  Reģ. Nr. 90000056554  Dubultu prospekts 2, Jūrmala, LV-2015  Konta Nr. LV30 PARX0002484572003  Banka: A/S Citadele banka  Kods: PARXLV22  (paraksts\*)  Uldis Bēniņš |

1.pielikums

Pārvaldes uzdevuma deleģēšanas līgumam

**Uzdevumu ietvaros sniedzamo pakalpojumu izmaksas**

|  |  |  |
| --- | --- | --- |
| Nr.p.k. | Pakalpojums | Cena (bez PVN) par 1 stundu |
| 1. | Ūdens patruļas postenis (divi darbinieki + peldlīdzeklis) dienas laikā (06.00-22.00) darba dienās | 70,88 *euro* |
| 2. | Ūdens patruļas postenis (divi darbinieki + peldlīdzeklis) svētku dienās | 87.59 *euro* |

Saskaņā ar Pārvaldes uzdevuma deleģēšanas līguma 5.3. punktu finansējums par faktisko uzdevumi izpildi iemaksājams Jūrmalas valstspilsētas pašvaldības kontā:

**Jūrmalas valstspilsētas administrācija**

Reģ. Nr. 90000056357

Jomas iela 1/5, Jūrmala, LV-2015

Konta Nr. LV52PARX0002484571025

Banka: A/S Citadele banka

Kods: PARXLV22

2.pielikums

Pārvaldes uzdevuma deleģēšanas līgumam

**Atskaite**

|  |  |  |
| --- | --- | --- |
| Nr.p.k. | Veiktie pasākumi | Skaits |
| 1. | Reģistrēti notikumi |  |
| 2. | Uzsākti administratīvo pārkāpumu procesi kopā |  |
| a) Jūrlietu pārvaldes un jūras drošības likums |  |
| b) Zvejniecības likums |  |
| 3. | Preventīvie pasākumi | |
| 1. Veiktas pārrunas |  |
| 1. Izteikti mutiski aizrādījumi |  |
| 4. | Patrulēšanā pavadīto stundu skaits par atskaites periodu |  |

Atskaite tiek iesniegta saskaņā ar Pārvaldes uzdevuma deleģēšanas līguma 5.5. apakšpunktu